title: Rådets afgørelse 2014/674/FUSP af 25. september 2014 om ændring og forlængelse af afgørelse 2010/565/FUSP om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo)

text:
               26.9.2014

               DA

               Den Europæiske Unions Tidende

               L 282/24

         RÅDETS AFGØRELSE 2014/674/FUSP
   af 25. september 2014
   om ændring og forlængelse af afgørelse 2010/565/FUSP om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 21. september 2010 afgørelse 2010/565/FUSP (1), senest ændret ved afgørelse 2013/468/FUSP (2). Afgørelse 2010/565/FUSP udløber den 30. september 2014.

               (2)

               Den 18. juni 2014 godkendte Den Udenrigs- og Sikkerhedspolitiske Komité fremgangsmåden for overgangen til EUSEC RD Congo inden for rammerne af EU's fremtidige engagement til støtte for reformen af sikkerhedssektoren i Den Demokratiske Republik Congo (DRC), hvilket indebærer forlængelse af EUSEC RD Congo i ni måneder indtil den 30. juni 2015 for at gennemføre dens endelige overgang med henblik på overdragelse af dens opgaver.

               (3)

               EUSEC RD Congo vil blive gennemført under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. artikel 21 i traktaten —

         VEDTAGET DENNE AFGØRELSE:
   Artikel 1
   I afgørelse 2010/565/FUSP foretages følgende ændringer:

               1)

               Artikel 2 affattes således:
               »Artikel 2
               Mandat
               Missionen skal i tæt samarbejde og koordinering med det internationale samfunds øvrige aktører, navnlig FN og MONUSCO, og for at opfylde målene i artikel 1 yde konkret støtte til reformen af sikkerhedssektoren ved at skabe betingelser, der gør det muligt på kort og mellemlang sigt at gennemføre de aktiviteter og projekter, der er baseret på de retningslinjer, som de congolesiske myndigheder har fastlagt i planen for reform af FARDC, og som er anført i missionens handlingsprogram, herunder:

                           a)

                           fortsat støtte på strategisk plan og integrering af aktiviteter til bekæmpelse af straffrihed på området respekt for menneskerettighederne, herunder i forbindelse med seksuelle overgreb

                           b)

                           fortsat støtte til konsolidering af administrationen og til indførelse af et system til forvaltning af menneskelige ressourcer på baggrund af det igangværende arbejde med henblik på en mere selvstændig proces

                           c)

                           forbedre FARDC's operationelle kapacitet ved sammen med de militære myndigheder at arbejde hen imod et bæredygtigt militært uddannelsessystem med fokus på skoler for officerer og underofficerer.«

                     .

               2)

               Artikel 3, stk. 1, affattes således:
               »1.   EUSEC RD Congo struktureres i overensstemmelse med planlægningsdokumenterne.«.

               3)

               Artikel 5, stk. 4, udgår.

               4)

               Artikel 9 affattes således:
               »Artikel 9
               Finansielle ordninger
               1.   Det finansielle referencegrundlag til dækning af udgifterne i forbindelse med missionen for perioden fra den 1. oktober 2010 til den 30. september 2011 udgør 12 600 000 EUR.
               Det finansielle referencegrundlag til dækning af udgifterne i forbindelse med missionen for perioden fra den 1. oktober 2011 til den 30. september 2012 udgør 13 600 000 EUR.
               Det finansielle referencegrundlag til dækning af udgifterne i forbindelse med missionen for perioden fra den 1. oktober 2012 til den 30. september 2013 udgør 11 000 000 EUR.
               Det finansielle referencegrundlag til dækning af udgifterne i forbindelse med missionen for perioden fra den 1. oktober 2013 til den 30. september 2014 udgør 8 455 000 EUR.
               Det finansielle referencegrundlag til dækning af udgifterne i forbindelse med missionen for perioden fra den 1. oktober 2014 til den 30. juni 2015 udgør 4 600 000 EUR.
               2.   Alle udgifter forvaltes efter de regler og procedurer, der gælder for Unionens almindelige budget. Fysiske og juridiske personers deltagelse i EUSEC RD Congos tildeling af offentlige kontrakter er åben og uden begrænsninger. Endvidere finder oprindelsesregler ikke anvendelse på varer, der indkøbes af EUSEC RD Congo. Missionen kan med Kommissionens godkendelse indgå tekniske ordninger med medlemsstaterne, værtslandet, deltagende tredjelande og andre internationale aktører vedrørende udstyr, tjenesteydelser og lokaler til EUSEC RD Congo.
               3.   EUSEC RD Congo har ansvaret for gennemførelsen af missionens budget. EUSEC RD Congo undertegner med henblik herpå en aftale med Kommissionen.
               4.   Med forbehold af bestemmelserne om status for EUSEC RD Congo og dens personale har EUSEC RD Congo ansvaret for eventuelle krav og forpligtelser, der opstår som følge af gennemførelsen af mandatet fra den 1. oktober 2013, med undtagelse af krav vedrørende en alvorlig forseelse begået af missionschefen, som han/hun skal drages til ansvar for.
               5.   Gennemførelsen af de finansielle ordninger sker med forbehold af kommandovejen, jf. artikel 5 og 7, og skal opfylde EUSEC RD Congos operative krav, herunder udstyrets kompatibilitet og holdenes interoperabilitet.
               6.   Udgifter er støtteberettigede fra datoen for denne afgørelses ikrafttræden.«.

               5)

               Følgende artikel indsættes:
               »Artikel 9a
               Projektcelle
               1.   EUSEC RD Congo skal have en projektcelle med henblik på at identificere og gennemføre projekter. EUSEC RD Congo skal i det fornødne omfang lette og rådgive om projekter, der gennemføres af medlemsstaterne og tredjelande under deres ansvar på områder, der berører EUSEC RD Congo og støtter dens mål.
               2.   Med forbehold af stk. 3 bemyndiges EUSEC RD Congo til at anvende finansielle bidrag fra medlemsstaterne eller tredjelande til at gennemføre projekter, der konstateres at kunne supplere EUSEC RD Congos øvrige aktioner på sammenhængende vis, hvis projektet:

                           a)

                           er medtaget i finansieringsoversigten i denne afgørelse, eller

                           b)

                           er indarbejdet i løbet af mandatet ved en ændring af finansieringsoversigten på anmodning fra missionschefen.

                     EUSEC RD Congo indgår en aftale med disse stater, der navnlig fastsætter de specifikke procedurer med hensyn til behandlingen af klager fra tredjeparter over skader, der er påført som følge af handlinger eller undladelser, som EUSEC RD Congo har begået i forbindelse med anvendelsen af de midler, der er stillet til rådighed af disse stater. De bidragydende stater må under ingen omstændigheder drage hverken Unionen eller den højtstående repræsentant til ansvar som følge af handlinger eller undladelser, som EUSEC RD Congo har begået i forbindelse med anvendelsen af disse staters midler.
               3.   Finansielle bidrag fra tredjelande til projektcellen skal godkendes af PSC.«.

               6)

               Artikel 13 ændres således:

                           a)

                           Stk. 1 affattes således:
                           »1.   HR har om nødvendigt og i overensstemmelse med missionens behov bemyndigelse til i overensstemmelse med Rådets afgørelse 2013/488/EU (3) at videregive EU's klassificerede informationer og dokumenter til og med klassifikationsgraden »CONFIDENTIEL UE/EU CONFIDENTIAL«, som er udarbejdet med henblik på missionen, til tredjestater, der er tilknyttet nærværende afgørelse.

                              (3)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).«"

                           b)

                           Stk. 5 affattes således:
                           »5.   HR kan uddelegere de i stk. 1-4 omhandlede beføjelser samt muligheden for at indgå de i stk. 2 og 3 nævnte ordninger til personer under HR's myndighed og/eller til missionschefen.«.

               7)

               Artikel 17, stk. 2, affattes således:
               »Den anvendes indtil den 30. juni 2015.«.
         Artikel 2
   Denne afgørelse træder i kraft på dagen for vedtagelsen.
   Den anvendes fra den 1. oktober 2014.

      Udfærdiget i Bruxelles, den 25. september 2014.

            På Rådets vegne

         F. GUIDI

            Formand

      (1)  Rådets afgørelse 2010/565/FUSP af 21. september 2010 om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo) (EUT L 248 af 22.9.2010, s. 59).

      (2)  Rådets afgørelse 2013/468/FUSP af 23. september 2013 om ændring og forlængelse af afgørelse 2010/565/FUSP om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo) (EUT L 252 af 24.9.2013, s. 29).


title: 2014/733/EU: Rådets afgørelse af 8. oktober 2014 om undertegnelse på Den Europæiske Unions vegne og midlertidig anvendelse af partnerskabsaftalen om bæredygtigt fiskeri mellem Den Europæiske Union og Republikken Senegal med tilhørende gennemførelsesprotokol

text:
               23.10.2014

               DA

               Den Europæiske Unions Tidende

               L 304/1

         RÅDETS AFGØRELSE
   af 8. oktober 2014
   om undertegnelse på Den Europæiske Unions vegne og midlertidig anvendelse af partnerskabsaftalen om bæredygtigt fiskeri mellem Den Europæiske Union og Republikken Senegal med tilhørende gennemførelsesprotokol

      (2014/733/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Union og Republikken Senegal har forhandlet en partnerskabsaftale om bæredygtigt fiskeri (i det følgende benævnt »aftalen«) og en gennemførelsesprotokol (i det følgende benævnt »protokollen«), hvorved EU-fartøjer tildeles fiskerimuligheder i de farvande, der hører under Republikken Senegals højhedsområde, eller som fiskerimæssigt hører under landets jurisdiktion.

               (2)

               Disse forhandlinger mundede ud i, at der blev paraferet en protokol den 25. april 2014.

               (3)

               Aftalen ophæver den tidligere aftale mellem Republikken Senegals regering og Det Europæiske Økonomiske Fællesskab om fiskeri ud for Senegals kyst (1), der trådte i kraft den 1. juni 1981.

               (4)

               I henhold til artikel 17 i aftalen og artikel 12 i protokollen anvendes disse midlertidigt fra datoen for undertegnelsen.

               (5)

               Aftalen og protokollen bør således undertegnes.

               (6)

               For at sikre, at EU-fartøjerne kan genoptage fiskeriet, bør aftalen og protokollen anvendes midlertidigt i afventning af, at de nødvendige procedurer for indgåelsen bliver afsluttet —

         VEDTAGET DENNE AFGØRELSE:
   Artikel 1
   Der gives herved bemyndigelse til undertegnelse på Unionens vegne af partnerskabsaftalen om bæredygtigt fiskeri mellem Den Europæiske Union og Republikken Senegal med tilhørende gennemførelsesprotokol med forbehold af aftalens og protokollens indgåelse.
   Teksten til aftalen og protokollen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, som er beføjet til at undertegne aftalen og protokollen på Unionens vegne.
   Artikel 3
   Aftalen anvendes midlertidigt, jf. dens artikel 17, fra datoen for undertegnelsen (2) indtil de nødvendige procedurer for dens indgåelse er afsluttet.
   Artikel 4
   Protokollen anvendes midlertidigt, jf. dens artikel 12, fra datoen for undertegnelsen (3) indtil de nødvendige procedurer for dens indgåelse er afsluttet.
   Artikel 5
   Denne afgørelse træder i kraft på dagen for vedtagelsen.

      Udfærdiget i Luxembourg, den 8. oktober 2014.

            På Rådets vegne

         M. LUPI

            Formand

      (1)  Aftale mellem regeringen for Republikken Senegal og Det Europæiske Økonomiske Fællesskab om fiskeri ud for Senegals kyst (EFT L 226 af 29.8.1980, s. 17).

      (2)  Datoen for undertegnelsen af aftalen offentliggøres af Generalsekretariatet for Rådet i Den Europæiske Unions Tidende.

      (3)  Datoen for undertegnelsen af protokollen offentliggøres af Generalsekretariatet for Rådet i Den Europæiske Unions Tidende.


title: 2012/106/EU: Rådets afgørelse af 14. december 2011 om undertegnelse på Unionens vegne og om midlertidig anvendelse af aftalen mellem Den Europæiske Union og Den Russiske Føderations regering om handel med dele og komponenter til motorkøretøjer mellem Den Europæiske Union og Den Russiske Føderation

text:
                  29.2.2012

                  DA

                  Den Europæiske Unions Tidende

                  L 57/14

         RÅDETS AFGØRELSE
         af 14. december 2011
         om undertegnelse på Unionens vegne og om midlertidig anvendelse af aftalen mellem Den Europæiske Union og Den Russiske Føderations regering om handel med dele og komponenter til motorkøretøjer mellem Den Europæiske Union og Den Russiske Føderation
         (2012/106/EU)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:

                     (1)

                     I betragtning af den økonomiske betydning for Unionen af eksport af motorkøretøjer og dele og komponenter hertil til Den Russiske Føderation, og som følge af forhandlingerne vedrørende Den Russiske Føderations tiltrædelse af Verdenshandelsorganisationen (WTO), jf. arbejdsgruppens rapport i forbindelse med denne tiltrædelse, kan Den Russiske Føderations investeringsordning for bilsektoren, som ændret den 24. december 2010, fortsat finde anvendelse indtil 1. juli 2018 på visse betingelser.

                     (2)

                     Der er en risiko for, at Den Russiske Føderations investeringsordning for bilsektoren fører til, at produktion af dele og komponenter til motorkøretøjer fra Unionen flyttes som følge af investorernes forpligtelser i henhold til en sådan ordning til at opfylde krav om lokalt indhold og lokaliseringskrav vedrørende produktionen.

                     (3)

                     I forbindelse med forhandlingerne vedrørende Den Russiske Føderations tiltrædelse af WTO har Kommissionen på vegne af Unionen forhandlet om en aftale om handel med dele og komponenter til motorkøretøjer mellem Den Europæiske Union og Den Russiske Føderation (»aftalen«), der indfører en kompensationsordning for at sikre, at importen fra Unionen til Den Russiske Føderation af dele og komponenter til motorkøretøjer fra Unionen ikke falder som følge af anvendelsen af investeringsordningen for bilsektoren.

                     (4)

                     Aftalen bør undertegnes. Aftalen bør anvendes midlertidigt indtil afslutningen af procedurerne for dens indgåelse —

               VEDTAGET DENNE AFGØRELSE:

            Artikel 1
            Der gives herved på Unionens vegne bemyndigelse til undertegnelse af aftalen mellem Den Europæiske Union og Den Russiske Føderations regering om handel med dele og komponenter til motorkøretøjer mellem Den Europæiske Union og Den Russiske Føderation med forbehold af indgåelse af aftalen.
            Teksten til aftalen er knyttet til denne afgørelse.

            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.

            Artikel 3
            I overensstemmelse med aftalens artikel 13, stk. 3, anvendes aftalen midlertidigt fra datoen for Den Russiske Føderations tiltrædelse af WTO indtil afslutningen af procedurerne for dens indgåelse (1).

            Artikel 4
            Denne afgørelse træder i kraft på datoen for vedtagelsen.

            Udfærdiget i Geneve, den 14. december 2011.

                  På Rådets vegne

               M. NOGAJ

                  Formand

            (1)  Den dato, fra hvilken aftalen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.


title: Rådets afgørelse (EU) 2015/1522 af 14. september 2015 om den holdning, der skal indtages på Den Europæiske Unions vegne i Udvalget for Offentlige Udbud vedrørende Republikken Moldovas tiltrædelse af den reviderede aftale om offentlige udbud

text:
               15.9.2015

               DA

               Den Europæiske Unions Tidende

               L 239/144

         RÅDETS AFGØRELSE (EU) 2015/1522
   af 14. september 2015
   om den holdning, der skal indtages på Den Europæiske Unions vegne i Udvalget for Offentlige Udbud vedrørende Republikken Moldovas tiltrædelse af den reviderede aftale om offentlige udbud
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 7. januar 2002 anmodede Republikken Moldova om at tiltræde den reviderede aftale om offentlige udbud (»den reviderede GPA«).

               (2)

               Republikken Moldovas forpligtelser vedrørende dækning er fastlagt i landets endelige tilbud, som blev forelagt parterne i den reviderede GPA den 27. maj 2015.

               (3)

               Republikken Moldovas endelige tilbud indeholder en omfattende dækning af centrale, subcentrale enheder og andre enheder, der er aktive i sektorerne for forsyningsvirksomhed, varer, bygge- og anlægsarbejder og andre tjenesteydelser. Det er derfor tilfredsstillende og kan godkendes. Vilkårene for Republikken Moldovas tiltrædelse, jf. bilaget til denne afgørelse, vil blive afspejlet i den afgørelse, der er vedtaget af Udvalget for Offentlige udbud (»GPA-udvalget«) vedrørende Republikken Moldovas tiltrædelse.

               (4)

               Republikken Moldovas tiltrædelse af den reviderede GPA ventes at bidrage positivt til en yderligere liberalisering af markederne for offentlige udbud internationalt.

               (5)

               Artikel XXII, stk. 2, i den reviderede GPA fastlægger, at ethvert medlem af WTO kan tiltræde den reviderede GPA på vilkår, der skal aftales mellem det pågældende medlem og parterne, og sådanne vilkår anføres i en afgørelse truffet af GPA-udvalget.

               (6)

               Det er derfor nødvendigt at fastlægge den holdning, der skal indtages på Unionens vegne i GPA-udvalget i forbindelse med Republikken Moldovas tiltrædelse —

         VEDTAGET DENNE AFGØRELSE:
   Artikel 1
   I Udvalget for Offentlige Udbud skal der på Unionens vegne indtages en holdning til fordel for Republikken Moldovas tiltrædelse af den reviderede aftale om offentlige udbud, der er omfattet af specifikke tiltrædelsesvilkår, som anført i bilaget til denne afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 14. september 2015.

            På Rådets vegne

         J. ASSELBORN

            Formand

      BILAG

         EU'S VILKÅR FOR REPUBLIKKEN MOLDOVAS TILTRÆDELSE AF DEN REVIDEREDE GPA
          (1)

      Ved Republikken Moldovas tiltrædelse af den reviderede GPA affattes punkt 2 i afsnit 2 (»EU-medlemsstaternes centraladministrative ordregivende myndigheder«) i bilag 1 til tillæg I for Den Europæiske Union således:

                     »2.

                     For varer, tjenesteydelser, leverandører og tjenesteydere fra Israel, Montenegro og Republikken Moldova — Udbud fra følgende centraladministrative ordregivende myndigheder.«.

         (1)  WTO's sekretariat har med samtykke fra parterne i den reviderede GPA ændret nummereringen i dækningsfortegnelserne for parterne i den reviderede GPA. Den nummerering, der anvendes i dette bilag, svarer til nummereringen i den seneste bekræftede kopi af dækningsfortegnelserne for parterne i den reviderede GPA, som WTO's sekretariat har formidlet til parterne i den reviderede GPA ved officiel meddelelse, og som er tilgængelig på: http://www.wto.org/english/tratop_e/gproc_e/gp_app_agree_e.htm#revisedGPA. Den nummerering af dækningsfortegnelserne for parterne i den reviderede GPA, der er offentliggjort i EUT L 68 af 7.3.2014, s. 2, er forældet.


title: 2005/594/EF: Rådets afgørelse af 29. juli 2005 om udnævnelse af fire medlemmer af bestyrelsen for Det Europæiske Lægemiddelagentur (EMEA)

text:
               4.8.2005

               DA

               Den Europæiske Unions Tidende

               L 203/22

      RÅDETS AFGØRELSE

   af 29. juli 2005
   om udnævnelse af fire medlemmer af bestyrelsen for Det Europæiske Lægemiddelagentur (EMEA)
   (2005/594/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådeets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (1), særlig artikel 65, stk. 1 og 4,
   under henvisning til den liste over kandidater, som Kommissionen udarbejdede den 25. februar 2005,
   under henvisning til udtalelse fra Europa-Parlamentet —
   TRUFFET FØLGENDE AFGØRELSE:
   Artikel 1
   Mary Geraldine BAKER, født den 27. oktober 1936 i London (Det Forenede Kongerige),
   Jean GEORGES, født den 11. juli 1966 i Esch-sur-Alzette (Luxembourg),
   Lisette TIDDENS-ENGWIRDA, født den 25. juni 1950 i Amsterdam (Nederlandene), og
   Fritz Rupert UNGEMACH, født den 6. februar 1947 i München (Tyskland),
   udnævnes til medlemmer af bestyrelsen for Det Europæiske Lægemiddelagentur (EMEA) for en periode på tre år.
   Artikel 2
   Datoen for, hvornår den i artikel 1 nævnte treårsperiode begynder at løbe, fastsættes af bestyrelsen for Det Europæiske Lægemiddelagentur (EMEA).

      Udfærdiget i Bruxelles, den 29. juli 2005.

            På Rådets vegne

         J. STRAW

            Formand

      (1)  EUT L 136 af 30.4.2004, s. 1.


title: 2008/310/EF: Rådets afgørelse af 7. april 2008 om beskikkelse af syv britiske medlemmer af og syv britiske suppleanter til Regionsudvalget

text:
               17.4.2008

               DA

               Den Europæiske Unions Tidende

               L 107/30

      RÅDETS AFGØRELSE

   af 7. april 2008
   om beskikkelse af syv britiske medlemmer af og syv britiske suppleanter til Regionsudvalget
   (2008/310/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstilling fra Det Forenede Kongeriges regering, og
   ud fra følgende betragtninger:

               (1)

               Rådet vedtog den 24. januar 2006 afgørelse 2006/116/EF om beskikkelse af medlemmerne af og suppleanterne til Regionsudvalget for perioden 26. januar 2006 til 25. januar 2010 (1).

               (2)

               Der er blevet syv pladser ledige som medlemmer af Regionsudvalget, efter at Joan ASHTONs, Ken BODFISH', Olive BROWNs, Ruth COLEMANs, Rosemary BUTLERs, Jack McCONNELLs og Irene OLDFATHERs mandat er udløbet. Der er blevet fem pladser ledige som suppleanter til Regionsudvalget, efter at Michael ANGELLs, Chris FOOTEWOODs, Gaby KAGANs, Janet DAVIES' og George LYONs mandat er udløbet. Der er blevet en plads ledig, efter at Richard LOCHHEAD er trådt tilbage som suppleant. Der er blevet en plads ledig som suppleant, efter at Iain MALCOLM er blevet beskikket som medlem —

         TRUFFET FØLGENDE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2010:

               a)

               som medlemmer:

                           —

                           Linda GILLHAM, Member of Runnymede Borough Council

                           —

                           Dave WILCOX, Member of Derbyshire County Council

                           —

                           Iain MALCOLM, Member of South Tyneside Council (ændret mandat)

                           —

                           Doris ANSARI, Member of Cornwall County Council

                           —

                           Christine CHAPMAN, Member of the National Assembly of Wales

                           —

                           Keith BROWN, Member of the Scottish Parliament

                           —

                           Irene OLDFATHER, Member of the Scottish Parliament

                     og

               b)

               som suppleanter:

                           —

                           Kathy POLLARD, Member of Suffolk County Council

                           —

                           Doreen HUDDART, Member of Newcastle-upon-Tyne City Council

                           —

                           Feryat DEMIRCI, Member of London Borough of Hackney

                           —

                           Cindy HUGHES, Member of Darlington Borough Council

                           —

                           Nerys EVANS, Member of the National Assembly of Wales

                           —

                           Allison McINNES, Member of the Scottish Parliament

                           —

                           Ted BROCKLEBANK, Member of the Scottish Parliament.

         Artikel 2
   Denne afgørelse har virkning fra dagen for vedtagelsen.

      Udfærdiget i Luxembourg, den 7. april 2008.

            På Rådets vegne

         R. ŽERJAV

            Formand

      (1)  EUT L 56 af 25.2.2006, s. 75.


title: 2006/301/EF: Kommissionens afgørelse af  25. april 2006  om afslutning af antidumpingproceduren vedrørende importen af ethylalkohol med oprindelse i Guatemala og Pakistan

text:
               26.4.2006

               DA

               Den Europæiske Unions Tidende

               L 112/13

      KOMMISSIONENS AFGØRELSE

   af 25. april 2006
   om afslutning af antidumpingproceduren vedrørende importen af ethylalkohol med oprindelse i Guatemala og Pakistan
   (2006/301/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9,
   efter høring af det rådgivende udvalg, og
   ud fra følgende betragtninger:
   A.   PROCEDURE

               (1)

               Den 26. maj 2005 offentliggjorde Kommissionen en meddelelse i Den Europæiske Unions Tidende
                   (2) om indledningen af en antidumpingprocedure vedrørende importen til Fællesskabet af ethylalkohol, denatureret eller ikke denatureret, med et alkoholindhold på 80 % vol. eller derover, der har oprindelse i Guatemala og Pakistan og normalt tariferes under KN-kode 2207 10 00 og ex 2207 20 00.

               (2)

               Antidumpingproceduren blev i overensstemmelse med artikel 5 i grundforordningen indledt på grundlag af en klage indgivet den 11. april 2005 af Committee of Industrial Ethanol Producers of the European Union (»klageren«) på vegne af producenter, der tegner sig for en betydelig del, i dette tilfælde over 30 %, af den samlede produktion af ethylalkohol i Fællesskabet.

               (3)

               Klagen indeholdt umiddelbare beviser for, at der fandt dumping sted af den pågældende vare og forvoldtes væsentlig skade som følge heraf, hvilket blev anset for tilstrækkeligt til at berettige indledningen af en procedure.

               (4)

               Kommissionen underrettede officielt de eksporterende producenter i Guatemala og Pakistan, importører/forhandlere, leverandører og brugere, som den vidste var berørt af sagen, repræsentanterne for de pågældende eksportlande, klageren og alle andre kendte EF-producenter om indledningen af proceduren. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen, og der blev sendt spørgeskemaer til alle de berørte parter.

         B.   TILBAGETRÆKNING AF KLAGEN OG AFSLUTNING AF PROCEDUREN

               (5)

               Ved brev til Kommissionen af 31. januar 2006 trak klageren officielt sin klage tilbage. Klageren begrundede denne tilbagetrækning med, at den generelle præferenceordning for nylig var blevet ændret betydeligt hvad angår ethylalkohol med oprindelse i Pakistan. Ifølge klageren har dette betydet, at omfanget af de skadevoldende importmængder fra Pakistan til Fællesskabet er blevet væsentligt reduceret, selv om den pågældende dumpingpraksis ikke er bragt helt til ophør. Da skadesoplysningerne i klagen var baseret på de samlede virkninger af importen fra Guatemala og Pakistan, mente klageren, at det på nuværende tidspunkt var mest fornuftigt at trække klagen tilbage for begge landes vedkommende.

               (6)

               I overensstemmelse med artikel 9, stk. 1, i grundforordningen kan en procedure afsluttes, hvis klagen trækkes tilbage, medmindre en sådan afslutning ikke vil være i Fællesskabets interesse.

               (7)

               Kommissionen fandt, at proceduren burde afsluttes, da undersøgelsen ikke har vist, at en sådan afslutning ikke vil være i Fællesskabets interesse. De berørte parter blev informeret herom og fik lejlighed til at fremføre deres bemærkninger. Der blev imidlertid ikke modtaget nogen bemærkninger, der kunne ændre denne afgørelse.

               (8)

               Kommissionen konkluderer derfor, at antidumpingproceduren vedrørende importen til Fællesskabet af ethylalkohol med oprindelse i Guatemala og Pakistan bør afsluttes uden indførelse af antidumpingforanstaltninger —

         TRUFFET FØLGENDE AFGØRELSE:
   Eneste artikel
   Antidumpingproceduren vedrørende importen af ethylalkohol, denatureret eller ikke denatureret, med et alkoholindhold på 80 % vol. eller derover, der har oprindelse i Guatemala og Pakistan og normalt tariferes under KN-kode 2207 10 00 og ex 2207 20 00, afsluttes.

      Udfærdiget i Bruxelles, den 25. april 2006.

            På Kommissionens vegne

         Peter MANDELSON

            Medlem af Kommissionen

      (1)  EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).

      (2)  EUT C 129 af 26.5.2005, s. 22.


title: 2014/570/EU: Europa-Parlamentets afgørelse af 3. april 2014 om afslutningen af regnskaberne for Det Europæiske Luftfartssikkerhedsagentur for regnskabsåret 2012

text:
               5.9.2014

               DA

               Den Europæiske Unions Tidende

               L 266/186

         EUROPA-PARLAMENTETS AFGØRELSE
   af 3. april 2014
   om afslutningen af regnskaberne for Det Europæiske Luftfartssikkerhedsagentur for regnskabsåret 2012
   (2014/570/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Luftfartssikkerhedsagentur for regnskabsåret 2012,

               —

               der henviser til Revisionsrettens beretning om årsregnskabet for Det Europæiske Luftfartssikkerhedsagentur for regnskabsåret 2012 med agenturets svar (1),

               —

               der henviser til Rådets henstilling af 18. februar 2014 (05849/2014 — C7-0054/2014),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 216/2008 om oprettelse af et europæisk luftfartssikkerhedsagentur (4), særlig artikel 60,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Transport- og Turismeudvalget (A7-0221/2014),

               1.

               godkender afslutningen af regnskaberne for Det Europæiske Luftfartssikkerhedsagentur for regnskabsåret 2012;

               2.

               pålægger sin formand at sende denne afgørelse til den administrerende direktør for Det Europæiske Luftfartssikkerhedsagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 365 af 13.12.2013, s. 66.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 79 af 19.3.2008, s. 1.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.


Avis juridique important

|

31998D0591

98/591/EF: Rådets afgørelse af 13. oktober 1998 om indgåelse af aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering

EF-Tidende nr. L 284 af 22/10/1998 s. 0035 - 0036

RÅDETS AFGØRELSE af 13. oktober 1998 om indgåelse af aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering (98/591/EF) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 130 M sammenholdt med artikel 228, stk. 2, første punktum, og artikel 228, stk. 3, første afsnit,under henvisning til forslag fra Kommissionen (1),under henvisning til udtalelse fra Europa-Parlamentet (2), ogud fra følgende betragtninger:Det Europæiske Fællesskab og Amerikas Forenede Stater gennemfører specifikke FTU-programmer på områder af fælles interesse;begge parter har på grundlag af erfaringerne indtil nu udtrykt ønske om at få uddybet og udvidet samarbejdet inden for videnskab og teknologi;aftalen om videnskabeligt og teknologisk samarbejde er et led i det overordnede samarbejde mellem Det Europæiske Fællesskab og Amerikas Forenede Stater, sådan som det kommer til udtryk i navnlig den nye transatlantiske dagsorden, som blev godkendt af parterne i december 1995;Rådet bemyndigede ved sin afgørelse af 25. juni 1996 Kommissionen til at forhandle en aftale om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering;Rådet besluttede ved sin afgørelse af 1. december 1997 at lade aftalen om videnskabeligt og teknologisk samarbejde undertegne på vegne af Det Europæiske Fællesskab;nævnte aftale blev undertegnet den 5. december 1997;aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering bør godkendes -TRUFFET FØLGENDE AFGØRELSE:Artikel 1 Aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering godkendes herved på vegne af Det Europæiske Fællesskab.Aftalen er knyttet til denne afgørelse.Artikel 2 Formanden for Rådet skal i henhold til aftalens artikel 12 give meddelelse om, at Fællesskabet har afsluttet de procedurer, der er nødvendige for aftalens ikrafttrædelse.Udfærdiget i Luxembourg, den 13. oktober 1998.På Rådets vegneC. EINEMFormand(1) EFT C 162 af 28. 5. 1998, s. 10.(2) Udtalelse afgivet den 7. oktober 1998 (endnu ikke offentliggjort i Tidende).


title: 2013/389/EU: Rådets afgørelse af 15. juli 2013 om beskikkelse af to finske medlemmer af Det Europæiske Økonomiske og Sociale Udvalg

text:
               19.7.2013

               DA

               Den Europæiske Unions Tidende

               L 196/21

         RÅDETS AFGØRELSE
   af 15. juli 2013
   om beskikkelse af to finske medlemmer af Det Europæiske Økonomiske og Sociale Udvalg
   (2013/389/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 302,
   under henvisning til indstilling fra den finske regering,
   under henvisning til udtalelse fra Europa-Kommissionen, og
   ud fra følgende betragtninger:

               (1)

               Rådet vedtog den 13. september 2010 afgørelse 2010/570/EU, Euratom om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2010 til den 20. september 2015 (1).

               (2)

               Der er blevet to pladser ledige som medlemmer af Det Europæiske Økonomiske og Sociale Udvalg, efter at Leila KURKIs og Marja-Liisa PELTOLAs mandat er udløbet —

         VEDTAGET DENNE AFGØRELSE:
   Artikel 1
   Timo VUORI, Chief Executive, ICC Finland, og Marianne MUONA, Director of FinUnions, beskikkes som medlemmer af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2015.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 15. juli 2013.

            På Rådets vegne

         V. JUKNA

            Formand

      (1)  EUT L 251 af 25.9.2010, s. 8.


Avis juridique important

|

31997D0386

97/386/EF: Europa-Parlamentets afgørelse af 24. april 1997 om meddelelse af decharge til bestyrelsen for Det Europæiske Center for Udvikling af Erhvervsuddannelse (Thessaloniki) for gennemførelsen af dets budget for regnskabsåret 1994

EF-Tidende nr. L 162 af 19/06/1997 s. 0050 - 0050

EUROPA-PARLAMENTETS AFGØRELSE af 24. april 1997 om meddelelse af decharge til bestyrelsen for Det Europæiske Center for Udvikling af Erhvervsuddannelse (Thessaloniki) for gennemførelsen af dets budget for regnskabsåret 1994 (97/386/EF) EUROPA-PARLAMENTET,- der henviser til EF-traktaten, særlig artikel 206,- der henviser til årsregnskabet fra Det Europæiske Center for Udvikling af Erhvervsuddannelse og Revisionsrettens beretning herom (C4-0564/95),- der henviser til Rådets henstilling af 11. marts 1996 (C4-0196/96),- der henviser til sin beslutning af 17. april 1996, hvori bestyrelsen for Det Europæiske Center for Udvikling af Erhvervsuddannelse (Cedefop) orienteres om årsagerne til, at der ikke kan gives decharge for gennemførelsen af dets budget for regnskabsåret 1994 (1),- der henviser til betænkning fra Budgetkontroludvalget (A4-0138/97),1. tager følgende tal fra årsregnskabet for Det Europæiske Center for Udvikling af Erhvervsuddannelse til efterretning:>TABELPOSITION>2. meddeler decharge til bestyrelsen for Det Europæiske Center for Udvikling af Erhvervsuddannelse for gennemførelsen af dets budget for regnskabsåret 1994.GeneralsekretærJulian PRIESTLEYFormandJosé María GIL-ROBLES(1) EFT nr. C 141 af 13. 5. 1996, s. 125.


title: Europa-Parlamentets Præsidiums afgørelse af 16. juni 2014 om ændring af gennemførelsesbestemmelser til statutten for Europa-Parlamentets medlemmer

text:
               28.6.2014

               DA

               Den Europæiske Unions Tidende

               C 200/56

         EUROPA-PARLAMENTETS PRÆSIDIUMS AFGØRELSE
   af 16. juni 2014
   om ændring af gennemførelsesbestemmelser til statutten for Europa-Parlamentets medlemmer
   (2014/C 200/02)
   EUROPA-PARLAMENTETS PRÆSIDIUM HAR,
   under henvisning til traktaten om Den Europæiske Unions funktionsmåde, særlig artikel 223, stk. 2,
   under henvisning til statutten for Europa-Parlamentets medlemmer (1),
   under henvisning til artikel 8 og artikel 23 i Europa-Parlamentets forretningsorden,
   ud fra følgende betragtning(er):

               (1)

               I overensstemmelse med artikel 69, stk. 2, i gennemførelsesbestemmelserne til statutten for Europa-Parlamentets medlemmer (2) (»gennemførelsesbestemmelserne«) er det maksimale månedlige beløb til afholdelse af medlemmernes udgifter til assistenter underlagt indeksering i overensstemmelse med tilpasningen af vederlaget til tjenestemænd og øvrige ansatte ved Den Europæiske Union.

               (2)

               Europa-Parlamentets og Rådets forordning (EU) nr. 423/2014 (3), der trådte i kraft den 1. maj 2014, fastsætter tilpasningen af vederlag og pension til tjenestemænd og øvrige ansatte ved Den Europæiske Union i 2011 og 2012 til henholdsvis 0 % og 0,8 %. Som en del af det politiske kompromis vedrørende reformen af vedtægten for tjenestemænd ved Den Europæiske Union og af ansættelsesvilkårene for øvrige ansatte ved Den Europæiske Union blev det endvidere besluttet at fastfryse vederlag og pensioner for årene 2013 og 2014.

         VEDTAGET FØLGENDE AFGØRELSE:
   Artikel 1
   Gennemførelsesbestemmelsernes artikel 33, stk. 4, affattes således:

               »4.

               Den maksimale månedlige godtgørelse af udgifter til alle de i artikel 34 omhandlede personlige medarbejdere udgør med virkning fra 1. juli 201221 379 EUR.«.

         Artikel 2
   1.   Denne afgørelse træder i kraft dagen efter offentliggørelsen i Den Europæiske Unions Tidende.
   2.   Den anvendes fra den 1. juli 2012.

      (1)  Europa-Parlamentets afgørelse 2005/684/EF, Euratom af 28. september 2005 om vedtagelse af statutten for Europa-Parlamentets medlemmer (EUT L 262 af 7.10.2005, s. 1).

      (2)  Europa-Parlamentets Præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer (EUT C 159 af 13.7.2009, s. 1).

      (3)  Europa-Parlamentets og Rådets forordning (EU) nr. 423/2014 af 16. april 2014 om tilpasning med virkning fra den 1. juli 2012 af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner (EUT L 129 af 30.4.2014, s. 12).